Berndt Lindholm

Berndt Adolf Lindholm (20. elokuuta 1841 Loviisa – 15. toukokuuta 1914 Göteborg, Ruotsi) oli suomalainen taidemaalari. Hänet voidaan lukea Düsseldorfin koulukuntalaiseksi, mutta hän oli myös ensimmäisiä impressionisteja.Taidehistorian nettikurssit Lindholm maalasi aluksi romanttisia düsseldorfilaismaisemia, joista siirtyi impressionistisempaan ja luonnosmaisempaan maalaustapaan. Lindholmin tunnetuimpia teoksia on Vallinkoski (1872). Teos on nykyisin Valtioneuvoston juhlahuoneistossa. Lindholm oli ensimmäinen pohjoismainen taiteilija, joka lähti Pariisiin. Aimo Reitala mainitsee hänet maisemamaalauksen pioneeriksi ennen Albert Edelfeltiä ja suomalaisen ulkoilmamaalauksen syntymistä. ==Elämänvaiheita== Lindholm otti aluksi piirustustunteja porvoolaiselta taidemaalari Johan Knutsonilta* Teuvo Termonen: Suomalaista postikorttitaidetta, osa 4 s. 71, Suomen Postikorttiyhdistys Apollo 2006, ISBN 952-91-9956-2 ja siirtyi sen jälkeen Suomen Taideyhdistyksen piirustuskouluun Turkuun 1856–1861 R. W. Ekmanin oppilaaksi. Lindholm jatkoi vuosina 1863–1865 opintojaan ulkomailla, Düsseldorfin taideakatemiassa. Hän lähti Munsterhjelmin mukana Baijeriin ja Karlsruheen ja opiskeli Karlsruhessa vuosina 1865–1866 Hans Fredrik Guden johdolla ja myöhemmin vielä Pariisissa kahteen otteeseen vuosina 1873–1874, jolloin hänen opettajansa oli Léon Bonnat.Kuvataiteilijat Berndt Lindholm ja Hjalmar Munsterhjelm Vallinkosken ikuistajina Virtuaali Vuoksi Lindholm ihaili erityisesti Werner Holmbergia Düsseldorfissa ollessaan ja olisi halunnut olla Hans Fredrik Guden oppilas vielä myöhemminkin, koska tämä oli ollut Holmbergin opettaja, mutta koska Gude ei ollut opettajana vuoden 1866 jälkeen, Lindholm ei enää viihtynyt Karlsruhessa. Ranskassa häntä viehätti erityisesti Barbizonin koulu, joka korosti värien käyttöä. Voimakkaimman vaikutuksen häneen tekivät Charles-François Daubigny ja Jean-Baptiste Camille Corot.artnet Bonnatin vaikutus Lindholmin töihin jäi vähäiseksi, mutta ”Ranskan suurimmaksi paraikaa eläväksi taiteilijaksi” Lindholm nimesi vuonna 1867 Charles-François Daubignyn. Häntä miellyttivät myös Théodore Rousseaun työt, ja hänen mielestään Jean-Baptiste Camille Corot oli palauttanut taiteen ”luonnottomasta terveen realistiseen ilmaisuun”. 1870-luvun alussa Lindholm toimi opettajana Suomen Taideyhdistyksen piirustuskoulussa, oppilainaan muun muassa nuori Albert Edelfelt. ===Menestystä=== Lindholmin ensimmäinen yksityisnäyttely oli Helsingissä syksyllä 1870, ja se sai kehuja. Hän sai jatkossakin menestystä, ja hänet kutsuttiin 1873 Pietarin taideakatemian jäseneksi, 1876 hänelle myönnettiin mitali Philadelphian maailmannäyttelystä ja vuonna 1877 hän sai Suomen valtion suuren muotokuvamaalarin palkinnon, joten hän maalasi muutakin kuin maisemia. Lindholm asui enimmäkseen ulkomailla. Vuonna 1876 hän muutti Göteborgiin toimien siellä kaupungin taidemuseon intendenttinä 1878–1900. Hänestä tuli myös Göteborgin museon piirustus- ja maalauskoulun esimies, Kuvataideakatemian opettaja (Göteborgs Musei Rit- och Målarskola) ja Ruotsin taideakatemian jäsen. ==Tuotanto ja vastaanotto== Lindholm oli taiteilijana monipuolisempi kuin ystävänsä ja kilpailijansa Hjalmar Munsterhjelm, joka pysyi koko ikänsä uskollisena nuoruudessaan omaksumalleen romanttiselle maisemakäsitykselle. Aluksi Lindholmkin maalasi tyypillisiä romanttisia maisemia, mutta koska hän sai vaikutteita jo varhaisessa vaiheessa ranskalaisesta ulkoilmamaalauksesta, ulkoilmarealismista, hänen töihinsäkin tuli vähitellen mukaan realismia ja hänestä tuli uransa loppuvaiheessa Göteborgissa arvostettu ruotsalaisen rannikon ja meren kuvaaja. Suomessa ei täysin pidetty Lindholmin pariisilaisesta maalaustyylistä ja värien käytöstä. Jo vuonna 1870 hän maalasi suorastaan impressionistisesti, mutta yleisö nyrpisteli hänen tapaansa "mieluummin vihjata kuin kuvata puiden lehvistöä". Tästä syystä hän kuvitti esimerkiksi Zacharias Topeliuksen Matkustus Suomessa -teoksen romanttisemmilla maisemilla. Hän teki kirjaan 10 kuvaa. Imatrankoski, Imatra, Putouksen alku ja Lohipato Wuoksessa, joka on tehty yhdessä Adolf von Beckerin kanssa, olivat Vuoksen jokilaakson kuvauksia. ==Teoksia== * Puron uoma, 1868, 33x50, öljy paperille Puron uoma, 1868, Valtion taidemuseon kokoelma. * Koivumaisema, 1864, 22,5x24, öljy paperille Koivumaisema, 1864, Valtion taidemuseon kokoelma. * Montmartre, Pariisi, 1875, öljy kankaalle, 32,5 x 46,5 cm Montmartre, Pariisi, 1875, Christie's * Kauranleikkuu Hisingenin saarella, 1878, 83,5x148, öljy Kauranleikkuu Hisingenin saarella, 1878, Valtion taidemuseon kokoelma. * Kattegat, Joensuun taidemuseo Kattegat, Joensuun taidemuseo * Metsän sisus, 1878, öljy, 22 x 33 cm, Hiekan taidemuseo Metsän sisus, 1878, Hiekan taidemuseo * Göteborgin satamasta, 1877, 39 x 55 cmGöteborgin Satamasta, 1877. ===Kuvia teoksista=== Berndt Lindholm - Landscape in Eastern Finland with Mounted Cossacks.jpg|Ratsastavia kasakoita itäsuomalaisessa maisemassa, 1866 Berndt Lindholm - Vallinkoski - A II 784 - Finnish National Gallery.jpg|Vallinkoski, 1872 Lindholm, Höyrylaiva jäissä.jpg|Höyrylaiva jäissä, 1875 Berndt Lindholm - Ship on a Stormy Sea.jpg|Laiva myrskyisällä merellä Berndt Lindholm - Corn Harvest (Landscape from Western Sweden) - A I 559 - Finnish National Gallery.jpg|Kauranleikkuu Hisingenin saarella, 1878 Berndt Lindholm - View of Ladoga.jpg|Näkymä Laatokasta, 1878 Berndt Lindholm - Forest Interior - A II 1708 - Finnish National Gallery.jpg|Metsänsisusta, 1878 Lindholm, Helsinki Sörnäisistä nähtynä.jpg|Helsinki Sörnäisistä nähtynä, 1881 Berndt Lindholm - Rantakuva - A II 772 - Finnish National Gallery.jpg|Rantakuva, 1882 Berndt Lindholm - Hämäläinen maisema (1896).jpg|Hämäläinen maisema, 1896 Berndt Lindholm - Norwegian Landscape - A II 931 - Finnish National Gallery.jpg|Norjalainen maisema, 1897 Berndt Lindholm - Longing.jpg|Kaipaus Lindholm, Berndt Kalliorinne mäntymetsässä.jpg|Kalliorinne mäntymetsässä ==Palkintoja ja tunnustuksia== Pitkän uransa aikana Lindholm sai runsaasti erilaisia tunnustuksia ja nimityksiä: *Pietarin taideakatemian Ensiluokan taiteilija, 1872, Venäjä *Pietarin taideakatemian akateemikko 1873, Venäjä *Hopeamitali Suomen yleisessä näyttelyssä Helsingissä 1876 *Pronssimitali Philadelphian maailmannäyttelyssä, Yhdysvallat 1876 *I palkinto Suomen valtion taidekilpailussa 1877 ja 1894 *Ruotsin taideakatemian jäsenyys 1881 *Hopeamitali Pariisin maailmannäyttelyssä, Ranska 1889 *Kunniamaininta kansainvälisessä näyttelyssä Berliinissä, Saksa 1891 ==Teosten myyntejä== Nykyisin Lindholmin maalaukset ovat hyvin arvostettuja. Esimerkiksi Hagelstamin huutokaupassa marraskuussa 1997 myyty maalaus Merimaisema, jonka signeeraus on vuodelta 1889 myytiin 75 000 markalla.Nokela, s. 245vastaa noin 15 500 euroa (vuoden 2011 taso) Arvo-rahanarvolaskuri ==Lähteet== * * Ateneumin Taidemuseo * Artnet * Valtion taidemuseo * Virtuaali Vuoksi * Kuvataiteilijat 1986, Suomen Taiteilijaseura r.y. 1987 * Leena Nokela (toim.): Rakkaat vanhat tavarat, Otava 1998, ISBN 951-1-14302-6 ===Viitteet=== ==Aiheesta muualla== * Lindholm Valtion taidemuseon kokoelmissa. Luokka:Suomalaiset taidemaalarit Luokka:Düsseldorfin koulukunta Luokka:Vuonna 1841 syntyneet Luokka:Vuonna 1914 kuolleet Luokka:Romantiikan taiteilijat